APSTIPRINĀTS

ar Rīgas valstspilsētas pašvaldības iestādes

“Kultūras un tautas mākslas centrs “Mazā Ģilde””

27.06.2025. rīkojumu Nr. KUIMG-25-50-rs

**NOTEIKUMI**

**dalības nodrošināšanai un tirdzniecības norisei**

**Rīgas dzimšanas dienas pasākumā RĪGA(S) STĀSTI VĒRMANES DĀRZĀ**

**2025.gada 16.augustā**

1. **Vispārīgie noteikumi**
2. **RĪGA(S) STĀSTI** ir Rīgas valstspilsētas pašvaldības iestādes “Kultūras un tautas mākslas centrs “Mazā Ģilde”” rīkots svētku pasākums Vērmanes dārzā 2025.gada 16.augustā no plkst.12.00 līdz plkst. 18.00, kura ietvaros tiek organizēta grāmatu tirdzniecība (turpmāk – Pasākums).
3. Tirdzniecības organizators ir Rīgas valstspilsētas pašvaldības iestāde “Kultūras un tautas mākslas centrs “Mazā Ģilde”” (turpmāk – Organizators).
4. Tirdzniecības pretendents ir fiziska persona, kura atbilstoši normatīvo aktu prasībām reģistrēta kā saimnieciskās darbības veicējs, vai juridiska persona, kura ir iesniegusi pieteikumu tirdzniecībai Pasākumā (turpmāk – Pretendents).
5. Tirdzniecības dalībnieks ir fiziska persona, kura atbilstoši normatīvo aktu prasībām reģistrēta kā saimnieciskās darbības veicējs, vai juridiska persona, kuru Organizators ir apstiprinājis dalībai Pasākumā (turpmāk – Dalībnieks).
6. **Piesakoties dalībai Pasākumā un iesniedzot aizpildītu pieteikuma veidlapu, ikviens Pretendents apliecina, ka ir pilnībā iepazinies un piekrīt visiem šo noteikumu nosacījumiem, kā arī apliecina, ka piekrīt visu savu iesniegto datu apstrādei un nodošanai trešajām personām** (Rīgas domes, Valsts ieņēmumu dienesta, pašvaldības policijas datu apstrādes speciālistiem), **kas nepieciešams dalības nodrošināšanai un tirdzniecības norisei Pasākumā.** Pretendentiem ir tiesības piekļūt saviem personas datiem, labot tos, ja tie ir neprecīzi.
7. Tirdzniecības vietas tiks izvietotas Rīgā, Vērmanes dārzā saskaņā ar tirdzniecības vietu izvietojuma plānu. Tirdzniecības vietām tiks piešķirti kārtas numuri.
8. Tirdzniecības vieta šo Noteikumu izpratnē ir:
	1. vieta (3m x 3m);
	2. vieta (3m x 6m);
9. Organizators nenodrošina galdus un solus tirdzniecības vietās.
10. Organizators nodrošina Dalībniekam baltas teltis atbilstoši izvēlēto vietu izmēros – 3m x 3m vai 3m x 6m.
11. Pasākumā ir paredzētas 13 tirdzniecības vietas.
12. **Prasības Pretendentiem**
13. Organizators dalībai Pasākumā aicina pieteikties šādus Pretendentus:
	1. Grāmatu tirgotājus, kuri specializējas bērnu un jauniešu literatūrā. Priekšroka tiks dota Pretendentiem, kuri:
* pārstāv latviešu autoru darbus;
* pārstāv izdevniecības, kas aktīvi veicina bērnu lasītprasmi;
* pārstāv grāmatas, kas izceļas ar augstu literāro un/vai izglītojošo vērtību;
* pārstāv grāmatas, kas piemērotas dažāda vecuma bērniem un pusaudžiem;
* piedāvā oriģinālu un daudzveidīgu izdevumu klāstu (gan daiļliteratūru, gan izzinošo literatūru - bilžu grāmatas, pasakas, dzejoļi, izzinošā literatūra, piedzīvojumu un fantastikas stāsti, kā arī grāmatas, kas attīsta emocionālo un sociālo inteliģenci);
* nodrošina vizuāli pievilcīgu un bērniem draudzīgu tirdzniecības vietas noformējumu;
1. Noteikumu 11.1. punktā minētajam Pretendentam, atbilstoši normatīvo aktu prasībām, jābūt reģistrētam kā saimnieciskās darbības veicējam.
2. **Pretendentu pieteikšanās un vērtēšanas kārtība**
3. Pieteikties dalībai pasākumā var tikai elektroniski, aizpildot pieteikuma veidlapu Organizatora tiešsaistes vietnes sadaļā

<https://ej.uz/gramatasrigasstasti> no 2025. gada 30. jūnija plkst. 16.00 līdz 2025. gada 7. jūlija plkst. 17.00.

1. Pirms vai pēc noteiktā termiņa un/vai uz e-pasta adresēm iesūtīti Pretendentu pieteikumi **netiks reģistrēti un izskatīti**.
2. Viens Pretendents var pieteikties **tikai uz 1 (vienu)** tirdzniecības vietu, izvēloties to saskaņā ar Noteikumu 7.punktu.
3. Aizpildot veidlapu norādītajā tiešsaistes vietnē, Pretendentam jāiesniedz/jāpievieno:
	1. **pilnībā un precīzi, korekti aizpildīta pieteikuma veidlapa, kuras sadaļā “Pilns produkcijas uzskaitījums” jāuzrāda detalizēts Pasākumam paredzētais grāmatu sortiments**, **uzskaitot visu sortimentā iekļauto grāmatu nosaukumus ar cenām**;
	2. **pieteiktajam sortimenta sarakstam jāatbilst realizācijai Pasākumā**;
	3. **pieteikuma veidlapai jāpievieno pašrocīgi parakstīts un ieskenēts vai ar drošu elektronisko parakstu parakstīts apliecinājums (Pielikums Nr.1), par kases aparāta vai VID reģistrētu kvīšu lietošanu**;
	4. pieteikuma veidlapai jāpievieno Valsts ieņēmuma dienesta izdruka, kas apliecina, ka nodokļu maksātājam nav VID administrēto nodokļu (nodevu) parāda, kas pārsniegtu 150.00 EUR (Izziņu var saņemt šeit: https://www6.vid.gov.lv/NPAR). Pieteikuma veidlapai ir jāpievieno izziņa par jūnija mēnesi.
	5. Pretendents, iesniedzot aizpildītu pieteikuma veidlapu, drīkst augšupielādēt uzskates materiālus par sortimentu – ne vairāk kā 3 fotogrāfijas (PDF, JPG formātā) vai pieteikuma veidlapas sadaļā “Papildus informācija” ierakstīt norādi uz savu interneta vietni vai sortimenta aprakstu.
4. **Pretendentu pieteikumi, kas nebūs iesniegti un/vai aizpildīti atbilstoši 16.punkta prasībām, netiks izskatīti dalībai Pasākumā.**
5. Organizators nesazinās ar Pretendentu, lai norādītu nepilnības pieteikuma veidlapas aizpildījumā vai dokumentu komplektācijā, ja tādas tiek konstatētas, saņemot Pretendenta pieteikumu.
6. **Organizatora nolēmumi attiecībā uz tirdzniecības Dalībnieku atlasi un tirdzniecības vietu izkārtojumu ir galīgi un nav apstrīdami. Organizatoram ir tiesības izvietot un līdz Pasākuma sākumam mainīt Dalībnieku izkārtojumu tirdzniecībai paredzētajās vietās.**
7. **Nodrošinot tirdzniecības Dalībniekam tirdzniecības vietu Pasākuma teritorijā, Organizators to ierāda saskaņā ar konceptuāliem un tehniskiem nosacījumiem, garantējot, ka dalības maksa par vietu nebūs lielāka par Pretendenta pieteikuma veidlapā atbilstoši vēlamajai zonai atzīmēto**.
8. Dalībai apstiprināto Dalībnieku saraksts tiks publicēts **Organizatora oficiālajā tīmekļvietnes mājaslapā** https://mazagilde.lv/ sadaļā Aktualitātes 2025. gada 14. jūlijā līdz plkst. 18.00.
9. Apliecinājumu par dalību Pasākumā Dalībnieks var parakstīt ar drošu elektronisko parakstu, nosūtot to uz Organizatora e-pastu: **maza.gilde@riga.lv**, vai klātienē Organizatora birojā “Kultūras un tautas mākslas centrs “Mazā Ģilde”” Rīgā, Amatu ielā 5, 2025. gada 5. un 6. augustā laikā no plkst. 10.00 līdz plkst. 18.00. **Līdz līguma parakstīšanas brīdim līdzdalības maksājuma summai jābūt ieskaitītai Organizatora kontā.**
10. Dalībai apstiprinātie Dalībnieki, kuri pieteikuma veidlapā būs atzīmējuši, ka parakstīs Apliecinājumu par dalību ar drošu elektronisko parakstu, Apliecinājumu saņems uz pieteikuma veidlapā norādīto e-pasta adresi.
11. Parakstot Apliecinājumu par dalību klātienē, Dalībniekam ir jāuzrāda Organizatoram maksājuma uzdevums vai izdruka par internetbankā veiktu maksājumu;
12. Parakstot Apliecinājumu par dalību ar drošu elektronisko parakstu un sūtot to uz Noteikumu 22. punktā Organizatora norādīto e-pasta adresi, papildus ir jāpievieno maksājuma uzdevums vai lejupielādēta izdruka par internetbankā veiktu maksājumu.
13. Apliecinājumu par dalību parakstot elektroniski, Dalībnieks identifikācijas karti saņems 16. augustā pie iebraukšanas Pasākuma teritorijā vai iepriekš vienojoties (15.augustā Mazajā ģildē, Amatu ielā 5, Rīga)
14. Apliecinājumu par dalību parakstot klātienē, Dalībnieks identifikācijas karti saņems tūlīt pēc Apliecinājuma parakstīšanas.
15. Parakstot Apliecinājumu par dalību un veicot maksājumu, Dalībnieks vai tā pilnvarotā persona apliecina, ka piekrīt visiem noteikumu nosacījumiem.
16. Ja Dalībnieks nav parakstījis Apliecinājumu par dalību elektroniski vai klātienē līdz 6. augusta plkst. 18.00, nav samaksājis līdzdalības maksājumu un neinformē Organizatoru par neierašanās iemeslu, viņa dalība pasākumā tiek anulēta bez papildus brīdinājuma.
17. **Līdzdalības maksājumu un norēķinu kārtība**
18. Dalībnieks, atkarībā no tirdzniecības vietas izmēra, veic līdzdalības maksājumu: „Līdzfinansējums kultūras programmas nodrošināšanai”, atbilstoši sarakstā norādītajiem kritērijiem un izcenojumiem:

|  |  |
| --- | --- |
| **Produkcijas veids** | **Vērmanes dārzs** |
| **Grāmatas** | 3m x 3m EUR 50.00 | 3m x 6m EUR 100.00 |

1. Visi Pretendenti, kuri saņēmuši apstiprinājumu dalībai Pasākumā, **maksājumu var veikt tikai izmantojot bankas starpniecību**, saskaņā ar Organizatora izrakstīto rēķinu, iemaksājot līdzdalības maksājumu rēķinā norādītajā kontā. Līdzdalības maksājumam ir jābūt ieskaitītam Organizatora norādītajā kontā līdz 2025. gada 5. augustam, pretējā gadījumā apstiprinājums dalībai Pasākumā tiek anulēts, par to paziņojot Dalībniekam personīgi.
2. **Tirdzniecības organizēšana**
3. Tirdzniecības vietu iekārtošana, tirdzniecība un demontāža:

|  |  |  |  |
| --- | --- | --- | --- |
|  | **datums** | **no** | **līdz** |
| **iekārtošana** | **2025. gada 16. augusts** | **plkst.08.00** | **plkst.11.30** |
| **tirdzniecība** | **2025. gada 16. augusts** | **plkst.12.00** | **plkst.18.00** |
| **demontāža** | **2025. gada 16. augusts** | **plkst.18.00** | **plkst.20.30** |

1. Tirdzniecības laikā aizliegta papildu produkcijas piegāde, izmantojot autotransportu.
2. Iebraukšana Pasākuma norises vietā Rīgā, Vērmanes dārzā, 2025. gada 16. augustā no plkst. 08.00 līdz plkst. 10.30 notiek no Elizabetes un Kr. Barona ielu krustojuma.
3. Pēc tirdzniecības vietas iekārtošanas, autotransportam nekavējoties vai ne vēlāk kā līdz 2025. gada 16. augusta plkst. 10.30 ir jāizbrauc no Pasākuma teritorijas.
4. Tirdzniecības vietām jābūt iekārtotām līdz 2025. gada 16. augusta plkst. 11.30.
5. Automašīnas caurlaides, iebraukšanai un preču izkraušanai/iekraušanai Vērmanes dārzā, Dalībnieks saņems iebraucot Pasākuma teritorijā, no Elizabetes un Kr. Barona ielu krustojuma.

**VII. Dalībnieku pienākumi un atbildība**

1. Izsniegtajām dalībnieka identifikācijas kartēm tirdzniecības laikā ir jābūt piestiprinātām redzamā vietā. Atļaujā ierakstītā fiziskā persona vai uzņēmuma pārstāvis ir atbildīgs par šo noteikumu ievērošanu un kārtību savā tirdzniecības vietā:
	1. ja pārbaudes laikā tirdzniecības vietā nav sastopama atbildīgā persona un/vai saturs atšķiras no pieteikumā reģistrētā un/vai Dalībnieks ir patvaļīgi mainījis ierādīto tirdzniecības vietu un/vai patvaļīgi izvieto preci ārpus ierādītās tirdzniecības vietas, Organizatoram ir tiesības pieprasīt novērst pārkāpumu;
	2. ja pārkāpums netiek novērsts vai tiek izdarīts atkārtoti, Organizatoram ir tiesības vienpusēji sastādīt pārkāpuma konstatācijas aktu, pārtraukt Dalībnieka dalību Pasākumā pirms tā beigām un nākamajos rīkotajos pasākumos atteikt dalību šim Dalībniekam.
2. Tirdzniecības vietā jāievēro mazumtirdzniecības noteikumi un citi tirdzniecību reglamentējoši normatīvie akti, kā arī izplatīšanas, publiskas demonstrēšanas vai reklamēšanas īpašā kārtība, kas noteikta normatīvajos aktos. Katrs Dalībnieks pats ir atbildīgs par normatīvo aktu prasību izpildi. **Organizators neatbild par šo prasību ievērošanu no Dalībnieka puses**.
3. Dalībniekam pēc Organizatora, administrējošo un kontrolējošo dienestu pieprasījuma ir jāuzrāda visas nepieciešamās tirdzniecības atļaujas.
4. **Dalībniekam jānodrošina cenu zīmes visām precēm**.
5. Tirdzniecības vietā katrs Dalībnieks pats ir atbildīgs par sanitāro un higiēnas prasību, ugunsdrošības noteikumu un darba drošības noteikumu ievērošanu.
6. Tirdzniecību beidzot, Dalībnieks tirdzniecības vietu atstāj tīru, atkritumus ņemot līdzi.
7. Dalībnieks nav tiesīgs izvietot reklāmu un izplatīt reklāmas materiālus, kas nav saistīti ar Dalībnieka uzņēmuma pārdodamo sortimentu bez saskaņošanas ar Organizatoru.
8. Dalībnieks nav tiesīgs demontēt tirdzniecības vietu pirms Pasākuma beigām.
9. Dalībniekam, kurš izmanto tirdzniecības vietu Pasākumā, jāievēro šie noteikumi un citi tirdzniecību reglamentējoši normatīvie akti.
10. Dalībniekam, kuram Organizators nodrošinās elektroenerģijas pieslēgumu, nepieciešams nodrošināt elektronisko pagarinātāju ~ 25 m.

**VIII. Organizatora pienākumi un atbildība**

1. Organizators nodrošina Pasākuma kultūras programmu un Pasākuma servisus, t.sk. sabiedrisko kārtību Pasākuma laikā, sanitārtehniskos mezglus, neatliekamās medicīniskās palīdzības brigādes dežūru u.tml.
2. Ja pieteikums dalībai Pasākumā tiek atsaukts no Dalībnieka puses bez attaisnojoša iemesla vai Dalībnieks neierodas uz Pasākumu par to iepriekš nebrīdinot Organizatoru, tad Organizatoram ir tiesības izmantot pieteikto tirdzniecības vietu pēc saviem ieskatiem, kā arī Organizators neatmaksā Dalībniekam iemaksāto līdzdalības maksājumu.
3. Organizatora kontaktpersona darba dienās no plkst. 10.00 līdz plkst. 17.00: Kristiāna Ķēniņa, tālr. 67037411, e-pasta adrese: maza.gilde@riga.lv.

Rīgas valstspilsētas pašvaldības iestādes

“Kultūras un tautas mākslas centrs “Mazā Ģilde”” direktore Madara Brikmane